text: Eva Kjer trods sejr: Det er så trist
  18 juni 2015 kl. 23.28
  Venstres Eva Kjer Hansen er langt fra fanget af feststemning, selvom partiet har vundet regeringsmagten tilbage.
  - Det er så trist, at Venstre er gået så meget tilbage, siger Eva Kjer Hansen (V) til TV SYD.
  Venstre har mistet 9,7 pct. af stemmerne i Sydjylland og bliver nu med blot 23,4 pct. af stemmerne mindre end både DF og Socialdemokraterne, hvilket er usædvanligt i denne storkreds.
  Eva Kjer Hansen er ikke i tvivl om, at det er landstendensen med uroen om partiformandens person, der er årsagen til Venstres tilbagegang.
  Hør Eva Kjer Hansens kommentar, hvor hun også udtrykker håb for samarbejdet med Dansk Folkeparti. Varighed: 1:11
  
  